Géraldine Albaniakoa

Géraldine Margit Virginia Olga Mária Apponyi de Nagy-Appony kondesa (Budapest, 1915eko abuztuaren 6a - Tirana, 2002ko urriaren 22a) Albaniako erregina ezkontidea izan zen 1938tik 1939ra.

Hungariako Apponyi familia nobleko kidea izan zen. 1918an Suitzara ihes egin zuten Austria-Hungariako monarkia deuseztatu ondoren, eta 1921ean Hungariara itzuli ziren. 1924an aita hil egin zen eta familia Frantziako hegoaldera aldatu zen.

1938an Albaniako errege Zog I.a ezagutu zuen eta apirilaren 27an ezkondu ziren. Seme bat izan zuten, Leka Zogu. Italiar inbasioak amaiera eman zion Albaniako erresumari 1939ko apirilean. Errege familia erbesteratuta bizi izan zen ordutik Europako eta Afrikako hainbat herrialdetan. Geraldine 2002an itzuli zen Albaniara eta hilabete batzuk geroago hil zen.

Kategoria:Budapestarrak
Kategoria:Hungariako katolikoak
Kategoria:Albaniako katolikoak
Kategoria:Albaniako erreginak
Kategoria:Tiranan hildakoak